CELEX: 32022D0406
Language: ro
Date: 2022-03-03 00:00:00
Title: Decizia de punere în aplicare (UE) 2022/406 a Comisiei din 3 martie 2022 de modificare a Deciziei de punere în aplicare (UE) 2019/1202 în ceea ce privește standardele armonizate pentru pistoalele automate de alimentare utilizate în componența distribuitoarelor de carburant, a pompelor dozatoare, a distribuitoarelor și a unităților de pompare de la distanță, a racordurilor casante utilizate la pompele dozatoare și la distribuitoarele de carburant, a supapelor de siguranță și a racordurilor rotative utilizate la pompele dozatoare și la distribuitoare de carburant, care sunt utilizate la stațiile de alimentare cu benzină (Text cu relevanță pentru SEE)

10.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 83/55
               
            
         DECIZIA DE PUNERE ÎN APLICARE (UE) 2022/406 A COMISIEI
         din 3 martie 2022
         de modificare a Deciziei de punere în aplicare (UE) 2019/1202 în ceea ce privește standardele armonizate pentru pistoalele automate de alimentare utilizate în componența distribuitoarelor de carburant, a pompelor dozatoare, a distribuitoarelor și a unităților de pompare de la distanță, a racordurilor casante utilizate la pompele dozatoare și la distribuitoarele de carburant, a supapelor de siguranță și a racordurilor rotative utilizate la pompele dozatoare și la distribuitoare de carburant, care sunt utilizate la stațiile de alimentare cu benzină
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 12 din Directiva 2014/34/UE a Parlamentului European și a Consiliului (2), produsele care sunt conforme cu standardele armonizate sau cu părți ale acestora, ale căror trimiteri sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale în materie de sănătate și siguranță prevăzute în anexa II la directiva respectivă și vizate de acele standarde sau părți ale acestora.
                  
               
                     (2)
                  
                  
                     Prin scrisoarea BC/CEN/46-92 – BC/CLC/05-92 din 12 decembrie 1994, Comisia a înaintat o cerere către Comitetul European de Standardizare (CEN) și către Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 94/9/CE a Parlamentului European și a Consiliului (3). Directiva respectivă a fost înlocuită de Directiva 2014/34/UE, fără a se modifica cerințele esențiale în materie de sănătate și siguranță prevăzute în anexa II la Directiva 94/9/CE.
                  
               
                     (3)
                  
                  
                     În special, CEN și Cenelec au fost invitate să elaboreze următoarele standarde pentru produsele utilizate la stațiile de alimentare cu benzină: Construcția și funcționarea pistoalelor automate de alimentare utilizate în componența distribuitoarelor de carburant, Cerințe de siguranță referitoare la construcția și funcționarea pompelor dozatoare, a distribuitoarelor și a unităților de pompare de la distanță,: Cerințe de siguranță referitoare la construcția și funcționarea racordurilor casante utilizate la pompele dozatoare și la distribuitoarele de carburant, Cerințe de siguranță referitoare la construcția și funcționarea supapelor de siguranță și Cerințe de siguranță referitoare la construcția și funcționarea racordurilor rotative utilizate la pompele dozatoare și la distribuitoare. Această activitate de standardizare a fost indicată în capitolul I din programul de standardizare convenit între CEN. Cenelec și Comisie și anexat cererii BC/CEN/46-92 – BC/CLC/05-92. De asemenea, CEN și Cenelec au primit solicitarea de a revizui standardele existente pentru a le alinia la cerințele esențiale în materie de sănătate și siguranță ale Directivei 94/9/CE.
                  
               
                     (4)
                  
                  
                     Pe baza cererii BC/CEN/46-92 – BC/CLC/05-92, CEN a elaborat următoarele standarde armonizate pentru stațiile de alimentare cu benzină: EN 13012:2021 Construcția și funcționarea pistoalelor automate de alimentare utilizate în componența distribuitoarelor de carburant, EN 13617-1:2021 Cerințe de siguranță referitoare la construcția și funcționarea pompelor dozatoare, a distribuitoarelor și a unităților de pompare de la distanță, EN 13617-2:2021 Cerințe de siguranță referitoare la construcția și funcționarea racordurilor casante utilizate la pompele dozatoare și la distribuitoarele de carburant, EN 13617-3:2021 Cerințe de siguranță referitoare la construcția și funcționarea supapelor de siguranță și EN 13617-4:2021. Cerințe de siguranță referitoare la construcția și funcționarea racordurilor rotative utilizate la pompele dozatoare și la distribuitoarele de carburant.
                  
               
                     (5)
                  
                  
                     Comisia a evaluat împreună cu CEN dacă standardele EN 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021, elaborate de CEN, respectă cererea BC/CEN/46-92 – BC/CLC/05-92.
                  
               
                     (6)
                  
                  
                     Standardele EN 13012:2021, EN 13617-1:2021, EN 13617-2:2021, EN 13617-3:2021 și EN 13617-4:2021 îndeplinesc cerințele pe care le vizează și care sunt prevăzute în anexa II la Directiva 2014/34/UE. Prin urmare, este oportun să se publice referințele standardelor în cauză în Jurnalul Oficial al Uniunii Europene.
                  
               
                     (7)
                  
                  
                     Standardul EN 13012:2021 înlocuiește standardul EN 13012:2012. Standardul EN 13617-1:2021 înlocuiește standardul EN 13617-1:2012. Standardul EN 13617-2:2021 înlocuiește standardul EN 13617-2:2012. Standardul EN 13617-3:2021 înlocuiește standardul EN 13617-3:2012. Standardul EN 13617-4:2021 înlocuiește standardul EN 13617-4:2012. Prin urmare, este necesar să se retragă din Jurnalul Oficial al Uniunii Europene referințele standardelor EN 13012:2012, EN 13617-1:2012, EN 13617-2:2012, EN 13617-3:2012 și EN 13617-4:2012, care sunt publicate prin Comunicarea 2018/C 371/01 a Comisiei (4).
                  
               
                     (8)
                  
                  
                     Pentru a acorda producătorilor suficient timp să își adapteze produsele la versiunile revizuite ale standardelor EN 13012:2012, EN 13617-1:2012, EN 13617-2:2012, EN 13617-3:2012 și EN 13617-4:2012, este necesar să se amâne retragerea referințelor pentru standardele respective.
                  
               
                     (9)
                  
                  
                     Anexa I la Decizia de punere în aplicare (UE) 2019/1202 a Comisiei (5) conține referințele standardelor armonizate elaborate în sprijinul Directivei 2014/34/UE. Pentru a se asigura că referințele standardelor armonizate elaborate în sprijinul Directivei 2014/34/UE sunt enumerate într-un singur act, referințele standardelor armonizate EN 13012:2021, EN 13617-1:2021, EN 13617-2:2021, EN 13617-3:2021 și EN 13617-4:2021 trebuie incluse în anexa respectivă.
                  
               
                     (10)
                  
                  
                     Anexa II la Decizia de punere în aplicare (UE) 2019/1202 conține referințele standardelor armonizate elaborate în sprijinul Directivei 2014/34/UE care sunt retrase din seria C a Jurnalului Oficial al Uniunii Europene. Referințele standardelor armonizate EN 13012:2012, EN 13617-1:2012, EN 13617-2:2012, EN 13617-3:2012 și EN 13617-4:2012 trebuie incluse în anexa respectivă.
                  
               
                     (11)
                  
                  
                     Prin urmare, Decizia de punere în aplicare (UE) 2019/1202 trebuie modificată în consecință.
                  
               
                     (12)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/1202 se modifică după cum urmează:
            
                        1.
                     
                     
                        Anexa I se modifică în conformitate cu anexa I la prezenta decizie.
                     
                  
                        2.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 3 martie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 96, 29.3.2014, p. 309).
         
            (3)  Directiva 94/9/CE a Parlamentului European și a Consiliului din 23 martie 1994 de apropiere a legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 100, 19.4.1994, p. 1).
         
            (4)  Comunicarea Comisiei în cadrul implementării Directivei 2014/34/UE a Parlamentului European și a Consiliului privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 371, 12.10.2018, p. 1).
         
            (5)  Decizia de punere în aplicare (UE) 2019/1202 a Comisiei din 12 iulie 2019 privind standardele armonizate pentru echipamentele și sistemele de protecție destinate utilizării în atmosfere potențial explozive, elaborate în sprijinul Directivei 2014/34/UE a Parlamentului European și a Consiliului (JO L 189, 15.7.2019, p. 71).
      
      
         
            ANEXA I
            În anexa I la Decizia de punere în aplicare (UE) 2019/1202 se adaugă următoarele rubrici:
            
               
                           Nr.
                        
                        
                           Referința standardului
                        
                     
                           „5.
                        
                        
                           EN 13012:2021
                           Stații de alimentare cu benzină – Construcția și funcționarea pistoalelor automate de alimentare utilizate în componența distribuitoarelor de carburant
                        
                     
                           6.
                        
                        
                           EN 13617-1:2021
                           Stații de alimentare cu benzină – Partea 1: Cerințe de siguranță referitoare la construcția și funcționarea pompelor dozatoare, a distribuitoarelor și a unităților de pompare de la distanță
                        
                     
                           7.
                        
                        
                           EN 13617-2:2021
                           Stații de alimentare cu benzină – Partea 2: Cerințe de siguranță referitoare la construcția și funcționarea racordurilor casante utilizate la pompele dozatoare și la distribuitoarele de carburant
                        
                     
                           8.
                        
                        
                           EN 13617-3:2021
                           Stații de alimentare cu benzină – Partea 3: Cerințe de siguranță referitoare la construcția și funcționarea supapelor de siguranță
                        
                     
                           9.
                        
                        
                           EN 13617-4:2021
                           Stații de alimentare cu benzină – Partea 4: Cerințe de siguranță referitoare la construcția și funcționarea racordurilor rotative utilizate la pompele dozatoare și la distribuitoarele de carburant”
                        
                     
         
      
      
         
            ANEXA II
            În anexa II la Decizia de punere în aplicare (UE) 2019/1202 se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „4.
                        
                        
                           EN 13012:2012
                           Stații de alimentare cu benzină – Construcția și funcționarea pistoalelor automate de alimentare utilizate în componența distribuitoarelor de carburant
                        
                        
                           3 septembrie 2023
                        
                     
                           5.
                        
                        
                           EN 13617-1:2012
                           Stații de alimentare cu benzină – Partea 1: Cerințe de siguranță referitoare la construcția și funcționarea pompelor dozatoare, a distribuitoarelor și a unităților de pompare de la distanță
                        
                        
                           3 septembrie 2023
                        
                     
                           6.
                        
                        
                           EN 13617-2:2012
                           Stații de alimentare cu benzină – Partea 2: Cerințe de siguranță referitoare la construcția și funcționarea racordurilor casante utilizate la pompele dozatoare și la distribuitoarele de carburant
                        
                        
                           3 septembrie 2023
                        
                     
                           7.
                        
                        
                           EN 13617-3:2012
                           Stații de alimentare cu benzină – Partea 3: Cerințe de siguranță referitoare la construcția și funcționarea supapelor de siguranță
                        
                        
                           3 septembrie 2023
                        
                     
                           8.
                        
                        
                           EN 13617-4:2012
                           Stații de alimentare cu benzină – Partea 4: Cerințe de siguranță referitoare la construcția și funcționarea racordurilor rotative utilizate la pompele dozatoare și la distribuitoarele de carburant
                        
                        
                           3 septembrie 2023”